સહેવાગને તાજેતરમાં ઓસ્ટ્રેલિયા વિરુદ્ધ ટેસ્ટ શ્રેણીમાં અંતિમ બે ટેસ્ટ મેચોમાં ટીમમાંથી બહાર કરી દેવામાં આવ્યો હતો . તેને ચેમ્પિયન્સ ટ્રોફી માટે પસંદ કરવામાં આવેલા 30 સંભવિત ખેલાડીઓની યાદીમાં પણ તેને સામેલ કરવામાં આવ્યો નથી . બોયકોટે એક શોમાં કહ્યું કે , મને નથી લાગતુ કે તે બીજી વખત રમી શકશે . મને આવું એ માટે લાગે છે , કારણ કે ભારતીય ટીમ સાચી દિશામાં આગળ વધી રહી છે . તેને અહીં ત્યાં સુધી પહોંચવા માટે થોડો સમય લાગ્યો . હવે યુવા ખેલાડીઓને તક આપી છે . એપ્રિલ 2012 બાદ આઠ ટેસ્ટ મેચોમાં સહેવાગ 31.38 રનની એવરેજથી માત્ર 408 રન જ બનાવી શક્યો છે , જેમાં 117 સર્વશ્રેષ્ઠ હતા . આ દરમિયાન છ વનડે મેચોમા તેણે 30.5ની એવરેજથી 183 રન બનાવ્યા હતા અને ઇંગ્લેન્ડ સામેની વનડે શ્રેણી માટે તેને ટીમમાંથી બહાર કરી દેવામાં આવ્યો હતો .